Kusaas Siilima

**Siilima** banɛ ka kusaas mɔr bʋnvʋya naamidi ba.

1.	Ngbam ye, sɔ wʋsa iandnɛ   o waalim bɛn                                            

2.	Bintapigidʋŋ ye, paŋ on bɛ, ka nifi kae

3.	Biel-biel ka ba gbanad nwaaŋ zʋʋr                                                      

4.	Baa kum yaa paae, o wɛsidnɛ o daan

5.	Abaŋja ye,ba ɛɛnti suanɛ ka zug muoe                                                

6.	Baa pʋ dummi o biigi paad kɔnbirɛ

7.	Amus yaa dit saab, li zabid baa suurnɛ                                                

8.	Baa ye, anayak saab bɛnɛ o suunrin

9.	Baŋtikarʋg ye, ti zana pʋ gbɛɛnd tɛŋa, ka nyɔdigi gbɛn tɛŋ                  

10.	Baa ye, ba sumudnɛ kɔnbir ka ka saabɔ

11.	 Tipɔɔdiŋ ye, nɔɔr yaa pʋ muoe,yir pʋ kpɛnɛda                                 

12.	Zinzaʋŋ yaa ye o dʋʋnɛ sienn Winaam, o dʋʋnidnɛ siendi o mɛŋ 

13.	Bʋŋ ye bɛog yaa nie ka ba pʋ nwɛ o nɛ balaarɛ, ban buolim o tampiinr

14.	Baa ye yinne ɛɛnti lu, ka yinne mɛ lu ka diema nɔbig                          

15.	Ngbam ye zaba pʋ zabɛ ka yampɔɔn lɔbidaa

16.	Bʋŋ yaa ye waadɛ, o la  nɛ walig                                                        

17.	Azaʋŋkuar ye, bɛŋa tigir bɛnɛ kɔlʋgʋn

18.	Baa pʋ nyɛt ka ba lɛn suasidʋ o                                                           

19.	Sinsaʋk ye, o bʋn pʋ zuoe ka siaki o sida

20.	Alakim bɔbnɛ ka gur bugum mɔnyɔɔs                                                 

21.	Bʋŋ pʋtɛnɛbɛɛd ka o kɔŋ iila

22.	Akɔra ye, suogɔnluŋ sʋŋ pʋ kɔɔgid nɔbire                                          

23.	Bʋribig ye, gbir gbir ka nwiig kɛnsigid

24.	Bandapaada pʋ kpɛɛnd vɔndʋg yinne                                               

25.	Bʋŋ ye, o ɔnbidnɛ yɔɔ-yɔɔgʋ paadi o puann

26.	Amusi nyɛt  ka sin la, baa nyɛt ka nyuunnɛ                                          

27.	Dindɛog pʋ nyɛnɛ kata, ka ye o zi zuaa

28.	Zinzaŋ yaa ti di taama, o mɛɛsidnɛ kʋkpalig                                       

29.	Dulwaʋŋ kʋ zuon mɔɔ zugɔ

30.	Bʋribig kunnɛ o ba yir nɛ nɔbkɔɔliŋ daar                                              

31.	Bʋŋ yaa dum saan, o kpɛnɛsnɛ baa nyan

32.	Dɛbil pʋ laadi o ma nyingaandɛ                                                           

33.	Lilaaliŋɛ pʋ dit ki la , fʋ yaa bɛndi o nɛ zɔm, li kʋ gbanae o

34.	Fʋ yaa nyɛ ka wief zɔt nɛ ganar, baŋim ka o lubnɛ o daan                 

35.	Bʋŋdaaʋg pʋ kaasidi o tiraan tɛŋinɛ

36.	Ba yaa nɔk bʋnyaaŋ nwiigi lɔ bʋbila, o kaasidnɛ bʋnyaaaŋ kaasig    

37.	Gbanzaʋg ye, nif kanɛ nyɛ la, on mɔri o yɛl

38.	Zʋwɔkdaan pʋ gaŋid bugum                                                                 

39.	Fʋ yaa pʋ lɔɔŋ kɔlʋgɔ, da tʋʋ bandaaʋg ye nɔwɔkɔ

40.	Bʋribig ye, o ma, o ma ka o pʋa bɛ ya                                                

41.	Bʋŋ yaa kpi bɛɛdɛ ba siidi o nɛ bɛɛd

42.	Fɛnʋg yaa bɔɔd ye li wʋm baa, li bɛnɛ o zupaasʋʋgʋn                      

43.	Bʋŋ kpiida azɔtyɛl samanin

44.	Fʋ yaa ɔnbi fʋ tiraan nua, fʋ nua kennɛ kɛɛnr                                     

45.	Kuug ɛɛnti dumnɛ ka pɛbis

46.	Baas kae ka nwaamis die pɔɔg                                                           

47.	Bʋŋdaaʋg dʋʋ o bʋŋ tiraan

48.	Bʋŋ yaa bɔɔdi lugif, fʋ zi o tʋba baba                                                 

49.	Baamadir niŋid naadaaug lan bɔ?

50.	 Nwaaŋ ye, zug baba pʋ diema